Vojvoda Burgundije

**Vojvoda Burgundije** (fr.: *duc de Bourgogne*) je titula koju su nosili vladari Vojvodstva Burgundija, manjeg dijela nekadašnjih burgundskih teritorija zapadno od rijeke Saône, koje su Verdunskim sporazumom 843., pripale zapadnofranačkom kralju Karlu Ćelavom. U francuskom Ancien Regimeu, vojvoda Burgundije se smatrao "prvim plemićem Francuske".

Od vremena francuskog kralja Roberta II, titulu su nosili Capeti, odnosno pripadnici francuske kraljevske porodice. Prvi put je predana Robertovom mlađem sinu Robertu, koji je osnovao Kuća Bourgogne. Kada je njena starija loza izumrla, naslijedio ju je kralj Jean II. On ju je dao kao apanažu svom mlađem sinu Philipu Neustrašivom. Kasnije su vojvode Burgundije iz kuće Valois postale opasni protivnici starijoj lozi svoje dinastije. Kada je muška burgundska loza Valoisa izumrla, vojvodstvo je preuzeo kralj Louis XI. Otada se više nikada nije davala mlađem sinu.

Danas se u kurtoazne svrhe koristi za pripadnike Kuće Bourbon.

## Popis vojvoda Burgundije
### [[Bosonidska dinastija]] (880-956)

Prvi markgrof (*marchio*), kasnije vojvoda (*dux*), od Burgundije bio je Richard iz Kuće Ardennes, čije je vojvodstvo stvoreno spajanjem nekoliko grofovija Kraljevine Provanse koja je pripadala njegovom bratu Bosou.

Njegovi potomci i srodnici preko braka su vojvodstvom upravljali jedan vijek, prije aneksije od strane sizerena, francuskog kralja.

* Richard ''Sudac'' (880–921) 
* Rudolph (921–923), potom kralj Francuske
* Hugo ''Crni'' (923–952) 
* Gilbert (952–956)

### [[Robertijanska dinastija]] (956-1004)
* Otto (956–965) 
* Eudes Henry ''Veliki'' (965–1002) 
* Eudes Guillaume (1002–1004)

### [[Kuća Capet]] (1004-1032)
Godine 1004. je Burgundiju anektirao kralj iz Kuće Capet. Eudes Guillaume je nastavio vladati teritorijem poznatim kao Slobodna Grofovija Burgundija. Njegovi potomci su stvorili Kuću Ivrea.

* Robert (1004–1016) (također kralj Francuske kao **Robert II**)
* Henri (1016–1032) (također kralj Francuske kao **Henri I**)

### [[Kuća Bourgogne]] (1032–1361)
Robert, sin Roberta II, primio je vojvodstvo kao dio mirovnog sporazuma kojim je okončan njegov pokušaj da sa prijestolja Francuske svrgne svog brata Henrija.

### [[Kuća Valois-Bourgogne]] (1361–1482)
Jean II od Francuske, drugi kralj dinastije Valois, uspješno je sebi priskrbio vojvodstvo nakon smrti Philipa, posljednjeg vojvode iz dinastije Capet. Jean je potom vojvodstvo dao svom sinu Philipu kao apanažu.

### [[Kuća Habsburg]] (1482–1700)
Godine 1477. teritoriju Vojvodstva Burgundija je anektirala Francuska. Iste godine se Marie udala za Maksimilijana, nadvojvodu Austrije, čime su Habsburgovci dobili nadzor nad ostatkom Burgundskog nasljedstva.

Iako je teritoriju Vojvodstva držala Francuska, Habsburgovci su nosili titulu i držali ostatak Burgundskog Nasljedtva, prije svega Niske zemlje i Slobodnu Grofoviju Burgundiju u Svetom Rimskom Carstvu. Često su koristili Burgundiju kako bi ih opisivali it (kao carsko okružje), sve do kraja 18. vijeka kada je Austrijska Nizozemska pala pod Prvu francusku republiku. Habsburgovci su "užu Burgundiju" nastavili svojatati sve do Sporazuma u Cambraiu 1529, kojim su se odrekli svojih prisizanja u zamjenu za francusko priznanje carskog suvereniteta nad Flandrijom i Artoisom.

* Maksimilijan I (1477–1482 sa suprugom; regent 1482–1494)
* Filip Lepi (; ), titularni **vojvoda Burgundije** kao **Philip IV** (1482–1506)
* Karlo II (car Karlo V i kralj Carlos I od Španije) 1506–1555

* Filip V (kralj Filip II od Španije) 1556–1598
* Filip VI (kralj Filip III od Španije) 1598–1621
* Filip VII (kralj Filip IV od Španije) 1621–1665
* Karlo III (kralj Karlo II od Španije) 1665–1700

### [[Kuća Bourbon]], pretendenti na titulu (1700-1713)
Titulu je nakratko prisizao kralj Philip V od Španije (Philip VIII) iz Kuće Bourbon u periodu 1700–1713 kada je nasljedstvo španskog prijestolja bilo predmet spora između Kuće Habsburg i Bourbon.

Istovremeno su razni članovi francuske kraljevske porodice, prije svega Louis, dofen Francuske, otac Louisa XV, također koristili titulu.

### Kuća Habsburg (1713–1795)
* Charles IV (car Karlo VI) 1713–1740
* Marija Terezija 1740–1780
* Joseph (car Josip II) 1780–1790
* Leopold (car Leopold II) 1790–1792
* François II (car Franjo II) 1792–1795

### [[Kuća Bourbon]], obnovljeno u suvremenoj tradiciji (1975-)
* Kralj Juan Carlos I od Španije (1975-) - titula je jedna od titula španske krune
* Prince Louis od Bourbona (2010-) - titulu koristi najstariji sin legitimističkog pretendenta na francusko prijestolje, Louis Alphonse, vojvoda od Anjoua.

## Povezano
* Vojvotkinja Burgundije
* Kraljevina Burgundija
* Kralj Burgundije
* Vojvodstvo Burgundije
* Grofovija Burgundija
* Grof Burgundije

## Literatura
* Calmette, Joseph. Doreen Weightman, trans. *The Golden Age of Burgundy; the Magnificent Dukes and Their Courts*. New York: W.W. Norton, 1962.
* Chaumé, Maurice. *Les Origines du Duché de Bourgogne*. 2v. in 4 parts. Dijon: Jobard, 1925 (Darmstadt: npub, 1977).
* Michael, Nicholas. *Armies of Medieval Burgundy 1364–1477*. London: Osprey, 1983. .
* Vaughan, Richard. *Valois Burgundy*. London: Allen Lane, 1975. .